Sex ára piltur í leit að ormum og brotum úr leirmunum og múrsteinum í garðinum sínum í Walsall í Englandi gróf upp nokkur hundruð milljón ára steingerving.
Þegar Siddak Singh Jhamat var að leika sér í garðinum heima með fornleifagraftarsett sem hann fékk í jólagjöf fann hann stein sem lítur nokkurn veginn út eins og horn. Hann hélt að þetta væri mögulega tönn eða kló úr einhverju dýri eða jafnvel horn. Síðar komst hann að því að þetta væri brot úr kóral sem kallaður er horn-kórall.
Faðir piltsins Vish Singh fékk aðstoð á Facebookhópi áhugamanna um steingervinga til að bera kennsl á gripinn. Miðað við útlit hans virðist þetta vera brot úr Rugosa kóral, sem talinn er vera á milli 251 og 488 milljón ára gamall. , Vish Singh, segist í samtali við Guardian hafa orðið hissa á því sem drengurinn gróf upp. Daginn eftir fóru feðgarnir og grófu aftur á svæðinu og fundu fjöldan allan af steingerðum litlum skeljum og lindýrum. Eins fundu þeir steingerða sælilju. Hann kveðst ætla að hafa samband við jarðfræðisafn háskólans í Birmingham vegna fundarins.